Referat fra møte i samarbeidsutvalget ved Grasmyr ungdomsskole 08.02.2021

|  |  |
| --- | --- |
| **Arb.område/Prosjekt:** |  |
| **Møtedato/-tid:** | 08.02.2021, 1800 - 1930 |
| **Sted:** | viaTeams |
| **Deltagere:** | Martine Tinderholt Øverland Vibeke Ness Andersen Tore Monstad Halvorsen Peter Kristian Diepeveen Skaugen Atle Flattum Berg Theodor Eidbo-Hansen Andrine Hoås Hatlø |
| **Saksparter:** | Robin Likjerr Tom Rune Olsen Martine Tinderholt Øverland Vibeke Ness Andersen Tore Monstad Halvorsen Øyvind Danielsen Peter Kristian Diepeveen Skaugen Atle Flattum Berg Ellen Tangen Theodor Eidbo-Hansen Andrine Hoås Hatlø |
| **Forfall:** | Robin Likjerr |
| **Referent:** | Nadia Marie Steinbrenner |
| **Møteansvarlig:** | Nadia Marie Steinbrenner |
| **Kopi sendes til:** |  |
|  |  |

| **Pkt.** | **Sak** | **ANSVAR:** | **FRIST:** |
| --- | --- | --- | --- |
| 9/20-21 | **Gjennomgang av forrige referat.**  Kommentar til forrige referat. Rektor hadde meldt referatet inn via sikker sone i 360, det skal meldes inn utenfor sikker sone. Av den grunn ble inngikk forrige referat ikke som referatsak i forrige møte i oppvekst og kultur.  Ellers ingen kommentarer til referatet. |  |  |
| 10/20-21 | **Trygt og godt skolemiljø, jmfr. Opplæringsloven Kap 9A**  FAU-leder, Tore Halvorsen informerte om hans deltakelse i felles FAU-møte for representantene fra alle ungdomstrinnene i kommunen, rektor ved Bamble ungdomsskole, Atle Kauppinen, Kommunalsjef for Oppvekst, Bjørg Rein og prosjektkoordinator for Bamble ungdomsskole, Høgne Skøld. De hadde vært på omvisning på den nye skolen og deretter hatt et møte med fokus på overgang til ny skole.  Rektor informerte om hvor langt ledergruppa ved Bamble ungdomsskole er kommet i å legge lærerkabalen, hvordan man skal sikre gode overganger for elevene og tankene bak hvordan de nye kontaktlærergruppene settes sammen.  Det har vært en voldsepisode mellom elever på skoleveien. Rektor informerte om hvordan denne ble håndtert. Ellers ingen nye 9A- saker. |  |  |
| 11/20 - 21 | **Gjennomgang av avviksrapport**  Rektor informerte om seneste utvikling i avviksrapportering ifbm. autismeavdelingen. Det er satt inn ytterligere tiltak fra januar. Skolen har fått tak i en baren- og ungdomsarbeider som har stor erfaring og kompetanse innenfor autisme. Hun brukes som vikar og veileder på avdelingen. Dette ser ut til å ha hatt meget god effekt, antall avvik har gått kraftig ned, elevene trives bedre og de ansatte føler seg mer trygge i jobbsituasjonen. |  |  |
| 12/20 - 21 | **Virksomhetsplan, og virksomhetsrapport, budsjett og regnskap**  I følge skolens virksomhetsplan har skolen fokus på vurdering for læring, dybdelæring, fagfornyelse og tverrfaglig periodeinndeling av året og undervisningen. Skolen er i rute i henhold til framdriftsplaner. Siste milepæl var vurderingsperioden i uke 1 og 2. Målet er at elevene skal involveres mer og medvirke i egen læringsprosess. Elevene har i vurderingsperioden hatt en fagsamtale med alle sine faglærere, de har vurdert seg selv ut fra kriterier og skrevet en egenvurdering i alle fag. Denne egenvurderingen har blitt publisert som skriftlig halvårsvurdering i Visma. Det er første gang en slik vurderingsperiode er gjennomført, så kvaliteten på elevenes egenvurdering er varierende. Dette må læres og øves på. Dette skal trekkes med inn i undervisningen som en del av vurdering for læring framover.  Budsjett og regnskap:  Grasmyr ungdomsskole har et underskudd på 186331 kr sist år. Dette er i all hovedsak knyttet til opprettelsen av autismeavdeling. Underskuddet er mindre enn varslet pga. korona, lavere fravær enn normalt under både nedstengning i vår og karantenetid ved smitteutbrudd i høst. |  |  |
| 13/20 - 21 | Eventuelt |  |  |